יערה צח

יערה צח (נולדה ב-1984) היא אמנית רב־תחומית ישראלית<ref name=":0"></ref>. 

== ביוגרפיה ==
צח הציגה תערוכת יחיד במוזיאון פתח תקווה ובגלריה [http://www.rawart-gallery.com/ רו-ארט] בתל אביב, והשתתפה בתערוכות קבוצתיות במוזיאון ישראל, מוזיאון תל אביב, מוזיאון אשדוד לאמנות, מוזיאון חיפה לאמנות ומוזיאון יאנקו דאדו בעין הוד. בשנת 2022 זכת בפרס אן וארי רוזנבלט לאמנות חזותית. היא בוגרת תואר ראשון באמנות מטעם בצלאל, אקדמיה לאמנות ועיצוב ירושלים (2009) ותואר שני באמנויות, בצלאל, אקדמיה לאמנות ועיצוב, תל אביב-יפו (2011). מתגוררת ויוצרת בתל אביב.

== יצירתה ==
צח עוסקת במניפולציה של חפצים מן הנמצא (רדי מייד) וחומרים תעשייתיים, אותם היא מפרקת, מלחימה מחדש, משנה וטוענת בנוכחות גופנית. אף על פי הטרנספורמציה שעובר האובייקט, עדיין ניתן להבחין בשרידיו המקוריים. העבודות של צח מאכלסות מרחב לימינלי: הן תלת-ממדיות מכדי להיות מוגבלות למדיום הציור, אך דו-ממדיות מכדי להיות מסווגות כפיסול. הן מתעלות מעל הבינאריות המגדרית, באמצעות השתלטת אלמנטים ויזואליים הקשורים באופן מסורתי לגבריות ונשיות, ומיזוגם. צח יוצרת עולם שמקשר בין האובייקטים שהיא יוצרת לגוף האנושי, תוך שהיא משתמשת בזהותה שלה ובמערכת סמלים המיוחדת שלה<ref></ref>.

בשנת 2016 הציגה צח את "לאור יום" בגלריה רו-ארט באוצרותה של לאה אביר. בעבודותיה בתערוכה צח הקצינה את היחסים שבין אלימות ויופי, כמו גם את ההקשרים המגדריים והמיניים שהעבודות נושאות, ואת היחסים שבינן לבין גוף הצופה: צח הופכת את הגלריה לזירת איגרוף ומציגה שקי אגרוף פתוחים בצבעי יסוד, הנושאים שרשראות מתכת, וחגורות עור כהות בשתי וערב<ref></ref><ref></ref>.

בשנת 2018 הציגה צח את "ספק בלתי סביר" במוזיאון פתח תקווה לאמנות באוצרותה של הדס מאור. במרכז התערוכה צח הציבה מיצב מונוכרומטי המורכב ממספר עבודות, שכל אחת מהן היא גלגול או התפתחות אבולוציונית של האחרת. המיצב כולל סדרה של אובייקטים ייחודיים ומינימליסטיים, המשלבים קביים, שוטי עור ושקיקים אמורפיים שקופים, מלאים בנוזל בלתי מזוהה בגוונים שונים.

בשנה זו צח הוציאה לראשונה את ספר האמן הראשון שלה "Lay Low" שפורסם ביוני באותה שנה. הספר סוקר את עבודותיה לאורך תשע שנים, ומתמקד בגוף העבודות "ספק בלתי סביר" שהוצג במוזיאון פתח תקווה לעיל. כריכתו הייחודית, החצי קשה והעשויה עור מרוקע מתקשרת עם האובייקטים המופיעים בו. כל עותק נתפר בנפרד, בדומה לעבודות הטקסטיל של האמנית<ref></ref>.

== השכלה ==
* 2009-2005 תואר ראשון, בצלאל, אקדמיה לאמנות ועיצוב, ירושלים
* 2011-2009 תוכנית לתואר שני באמנויות, בצלאל, אקדמיה לאמנות ועיצוב, תל אביב-יפו<ref name=":0" />

== מלגות ופרסים ==
* 2009 פרס הצטיינות, בצלאל, אקדמיה לאמנות ועיצוב, ירושלים
* 2010 מלגה, תוכנית לתואר שני באמנויות, בצלאל, אקדמיה לאמנות ועיצוב, תל אביב
* 2011-2010, פרס הצטיינות, התוכנית לתואר שני, בצלאל, אקדמיה לאמנות ועיצוב, תל אביב
* 2013 מלגה, קרן יהושוע רבינוביץ' לתרבות, תל אביב
* 2015 מלגה, קרן יהושוע רבינוביץ' לתרבות, תל אביב
* 2016 תוכנית שהות, ארטפורט, תל אביב<ref name=":0" />
* 2022 פרס אן וארי רוזנבלט לאמנות חזותית

== תערוכות יחיד ==
* 2020 - "בלאק פריידי", גלריה לאמנות גבעון, תל אביב, ישראל<ref></ref>
* 2018 - "ספק בלתי סביר", מוזיאון פתח תקווה לאמנות, ישראל
* 2016 - "באור יום", גלריה רו ארט, תל אביב<ref></ref>
* 2014 - "מניקור פדיקור", גלריה רו ארט, תל אביב<ref></ref>

== תערוכות קבוצתיות נבחרות ==
* 2014 - "אסונולוגיה", מוזיאון פתח תקווה לאמנות, פתח-תקוה
* 2017 - "תנועת הפועלות", מוזיאון בית אורי ורמי נחושתן, קיבוץ אשדות יעקב מאוחד
* 2017 - "אין כמו בבית", מוזיאון ישראל, ירושלים
* 2017 - "נונפיניטו", ארטפורט, תל אביב
* 2018 - "No Place Like Home", מוזיאון אוסף ברארדו, ליסבון, פורטוגל
* 2019 - "בחזרה לארטפורט", ארטפורט, תל אביב
* 2020 - "מי תהום", הגלריה העירונית לאמנות עכשווית, רמת השרון
* 2021 - "משקל נגד", גבעון גלריה לאמנות, תל אביב
* 2022 - "Out of the 2020's #1", גבעון גלריה לאמנות, תל אביב
* 2023 - "קפיצת הדרך", מוזיאון וילפריד ישראל לאמנות ולידיעת המזרח, קיבוץ הזורע

== הערות שוליים ==

קטגוריה:אמניות ישראליות
קטגוריה:אמנים ישראלים
קטגוריה:בוגרות ארטפורט
קטגוריה:פסלות ישראליות